Valtioneuvoston asetus

**sosiaali- ja terveydenhuollon neuvottelukunnasta**

Valtioneuvoston päätöksen mukaisesti säädetään sosiaali- ja terveydenhuollon järjestämisestä annetun lain (612/2021) 23 §:n 3 momentin nojalla, sellaisena kuin se on laissa XX/2022, seuraavasti:

1 §

*Neuvottelukunnan kokoonpano ja toimikausi*

Neuvottelukunnassa on puheenjohtaja, varapuheenjohtaja ja heidän tulee olla sosiaali- ja terveysministeriön virkamiehiä.

Neuvottelukunnan jäseniksi nimetään enintään kuusi sosiaali- ja terveysministeriön edustajaa, yksi sisäministeriön edustaja, yksi valtiovarainministeriön edustaja sekä yksi edustaja kultakin hyvinvointialueelta ja Helsingin kaupungilta sekä HUS-yhtymästä. Jokaisella jäsenellä puheenjohtajaa ja varapuheenjohtajaa lukuun ottamatta on henkilökohtainen varajäsen.

Jos neuvottelukunnan puheenjohtaja, varapuheenjohtaja, jäsen tai varajäsen vaihtuu kesken toimikauden, sosiaali- ja terveysministeriön määrää vaihtuvan henkilön edustaman tahon esityksestä hänen tilalleen uuden, samaa tahoa edustavan jäsenen tai varajäsenen jäljellä olevaksi toimikaudeksi.

Neuvottelukunnan toimikausi on neljä vuotta. Ensimmäisen neuvottelukunnan toimikausi voi olla lyhyempi.

2 §

*Asioiden käsittely*

Neuvottelukunta kokoontuu puheenjohtajan tai tämän estyneenä ollessa varapuheenjohtajan kutsusta. Neuvottelukunta kokoontuu, jos vähintään puolet neuvottelukunnan muista jäsenistä on sitä ilmoittamansa asian käsittelyä varten pyytänyt.

Neuvottelukunnalla on pääsihteeri, jonka sosiaali- ja terveysministeriö määrää. Neuvottelukunnalla voi tarvittaessa olla myös muita sihteerejä.

Neuvottelukunta voi kutsua pysyviä tai tilapäisiä asiantuntijoita sekä tarpeen mukaan kuulla myös muita asiantuntijoita.

3 §

*Jaostot*

Neuvottelukunta voi asettaa asioiden valmistelua varten jaostoja. Jaostojen jäseninä voi olla myös neuvottelukunnan varajäseniä ja neuvottelukunnan ulkopuolisia asiantuntijoita.

4 §

*Päätösvaltaisuus*

Neuvottelukunta ja jaosto ovat päätösvaltaisia, kun puheenjohtaja tai varapuheenjohtaja sekä vähintään puolet muista jäsenistä on läsnä.

5 §

*Voimaantulo*

Tämä asetus tulee voimaan x päivänä kesäkuuta 2022.

Helsingissä päivänä kuuta 2022

Perhe- ja peruspalveluministeri

Aki Lindén

Hallitusneuvos Auli Valli-Lintu